***Comunicat de presă***

***12 iunie 2025***

**Zilele Filmului Românesc la TIFF, coorganizate de ICR**

Institutul Cultural Român, partener de tradiție cu Festivalul Internațional de Film Transilvania – TIFF,cel mai mare festival de film din țară,invită publicul, în perioada 13-22 iunie 2025, la Cluj-Napoca, UNESCO City of Film -oraş care sprijină industria cinematografică, culturală și artistică, stimulând inovația și colaborarea la nivel internațional.

Institutul Cultural Român susține **Zilele Filmului Românesc** (ZFR), în calitate de coorganizator. În această ediție, în 15 spații outdoor și indoor, pot fi vizionate 16 lungmetraje și 25 scurtmetraje, unele dintre ele în premieră mondială. Totodată, Institutul Cultural Român va sprijini acordarea premiului pentru dezvoltare **„Transilvania Pitch Stop”** în valoare de 5000 de euro și evenimentul **„Amadeus Live”**, care va avea loc pe 22 iunie 2025, ora 18.00, la BT Arena*.* Coloana sonoră a filmului Amadeus (r. Miloš Forman, 1984) va fi asigurată live, în timpul proiecției, de Orchestra Operei Naționale Cluj-Napoca, sub conducerea dirijorului olandez Ernst van Tiel, cu participarea extraordinară a Corului Național de Cameră „Madrigal – Marin Constantin”, dirijat de Anna Ungureanu.

„Institutul Cultural Român întâmpină TIFF 2025 cu un sentiment de recunoștință și mândrie. Recunoștință pentru toți cei care, printr-un efort care va împlini în curând un sfert de veac, au menținut, au dezvoltat, au răspândit și au reinventat acest festival. Și de mândrie, pentru că Institutul nostru a contribuit de-a lungul timpului la buna desfășurare a evenimentelor și, implicit, la succesul TIFF. Impactul ICR și al Asociației pentru Promovarea Filmului Românesc rimează nu doar prin obiectivele statuare ale unui stakeholder cultural, ci și prin sustenabilitatea activității pe care o desfășoară, în baza Strategiei ICR 2022-2026, respectiv a strategiei TIFF de responsabilitate socială și de mediu. Suntem împreună pentru a sprijini inițiativele umanitare pentru comunitatea din Praid.*” Liviu Jicman*

Când salina din Praid a fost devastată de inundații în luna mai, comunitatea locală a fost pusă la grea încercare: 45 de locuințe au fost evacuate, turismul – resursa principală – s-a oprit brusc, iar familii întregi au rămas fără mijloace de trai.

„În fiecare seară de festival simțim cât de importante sunt comunitatea și solidaritatea și, în același spirit, credem că asta va ajuta și Praidul. Vorbim despre o zonă cu un potențial turistic și cultural uriaș, cu oameni muncitori care au fost loviți de un dezastru pe neașteptate. Cred că avem responsabilitatea să ne implicăm, fiecare după puteri. Susținem inițiativele autorităților locale și, alături de partenerii de la Institutul Cultural Român, îi încurajăm pe toți cei care iubesc filmul, cultura și solidaritatea să doneze. Nu e vorba doar despre reconstrucție, ci despre a reda speranță unei comunități care are nevoie de noi acum.” *Tudor Giurgiu*

De-a lungul celor 10 zile de festival, care începe pe 13 iunie, spectatorii și invitații TIFF.24 vor fi încurajați să doneze pentru campaniile deschise de autoritățile locale din Harghita. Conturile bancare sunt disponibile pe site-ul [www.ajutapraidul.ro](http://www.ajutapraidul.ro/).

**Contact:**

Serviciul Promovare și Comunicare

biroul.presa@icr.ro;

031 71 00 622